OpenLLM-France/wikimedia huggingface dataset:
# Windham (Ohio)

Windham és una població dels Estats Units a l'estat d'Ohio. Segons el cens del 2000 tenia 2.806 habitants.

## Demografia

Segons el cens del 2000, Windham tenia 2.806 habitants, 959 habitatges, i 729 famílies. La densitat de població era de 511 habitants per km².
Dels 959 habitatges en un 45,8% hi vivien nens de menys de 18 anys, en un 43,5% hi vivien parelles casades, en un 27,1% dones solteres, i en un 23,9% no eren unitats familiars. En el 19,5% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,31.
Per edats la població es repartia de la següent manera: un 35,9% tenia menys de 18 anys, un 10,2% entre 18 i 24, un 29,2% entre 25 i 44, un 17% de 45 a 60 i un 7,7% 65 anys o més.
L'edat mediana era de 28 anys. Per cada 100 dones de 18 o més anys hi havia 81,6 homes.
La renda mediana per habitatge era de 31.630 $ i la renda mediana per família de 32.679 $. Els homes tenien una renda mediana de 30.791 $ mentre que les dones 20.859 $. La renda per capita de la població era d'11.875 $. Aproximadament el 23,5% de les famílies i el 23,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Windham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Windham». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Sílvia Vilarrasa i Cunillé

Sílvia Vilarrasa i Cunillé (segle XX) és una actriu i cantant catalana. Ha posat veu habitualment a actrius com Diane Keaton (per exemple, a Annie Hall i Misteriós assassinat a Manhattan), Jodie Foster (a El silenci dels anyells), Meg Ryan (Quan en Harry va trobar la Sally) i Geena Davis (Beetlejuice).
El 1984 va tenir lloc la seva primera convocatòria de doblatge d'ambients. La primera pel·lícula on va doblar un paper protagonista va ser a Lolita. Va participar en el doblatge en català de Star Wars episodi IV: Una nova esperança, en el paper de la princesa Leia Organa interpretat per Carrie Fisher, de Golfus de Roma en el paper de Philia (Annette Andre), de Somriures i llàgrimes fent de Maria von Trapp (Julie Andrews). També ha doblat Maureen O'Sullivan amb el paper de Jane a les pel·lícules de Tarzan de la dècada del 1930. A més, ha posat la veu a Elizabeth Taylor (per exemple, a La gata sobre la teulada de zinc), a Melanie Griffith (a Bojos a Alabama), a Kim Novak (Pícnic) i a Barbra Streisand (Yentl), així com a Romy Schneider i Mia Farrow. Ha doblat personatges d'anime com la Sumiko Kobayashi del Detectiu Conan o l'Akio d'El viatge de Chihiro.
A banda del doblatge, és la veu de Renfe i ha fet diferents papers en pel·lícules com Fènix 11·23, sèries de televisió com El cor de la ciutat, obres de teatre i musicals. Com a cantant, des de 2007 forma part del grup Sílvia & Foly, un duet de bossa nova, música brasilera i jazz. Fora de la interpretació, és assessora en aromateràpia i olis essencials, i té un pòdcast sobre aquesta qüestió.
El seu avi va ser l'actor de teatre, cantant i comediant sabadellenc Jaume Cunillé i Tintó. Els seus pares van ser els també actors Teresa Cunillé i Rovira i Domènec Vilarrasa i Pérez. És mare de la també actriu de doblatge i cantant Carla Mercader.
També posa la veu a la megafonia dels trens de Rodalies de Catalunya.

## Referències

* 1 2 «Entre dones (Gemma Cazorla i Sílvia Vilarrasa)». Vilassar Ràdio. [Consulta: 24 juny 2024].
* 1 2 3 4 5 «La Vermella - Sílvia Vilarrasa, la veu Geena Davies». CCMA. [Consulta: 24 juny 2024].
* 1 2 3 «Posem cara a les veus del metro, Renfe, Vueling, TV3 i Google Maps». 324.cat, 17-03-2023. [Consulta: 24 juny 2024].
* 1 2 3 «Sílvia Vilarrasa: 'cantar fa treure les males energies, jo quan canto sóc feliç'». Ràdio Sant Cugat. [Consulta: 24 juny 2024].

## Enllaços externs

* Sílvia Vilarrasa a Eldoblatge.com
# Gascunya

Gascunya (Gasconha en occità gascó, Gascogne en francès) és una regió històrica d'Occitània, que forma la part sud d'Aquitània i s'estén fins al departament de l'Arieja. Es troba principalment en l'estat francès i també en l'espanyol (amb la Vall d'Aran). La seva capital històrica és Auch.

## Distribució

Segons la proposta de divisió administrativa d'Occitània del diari Jornalet, basada en l'obra de Frederic Zégierman Le Guide des pays de France, la Gascunya seria una de les vuit regions occitanes, que contindria 6 subregions i fins a 54 parçans (comarques occitanes):
* Armanyac - Armanhac: (13 parçans).
* Bearn - Bearn (12 parçans).
* Bigorra - Bigorra (4 parçans)
* Comenge - Comenge (8 parçans)
* Landes i Labrit - Lanas e Labrit (16 parçans)
* Vall d'Aran - Val d'Aran (1 parçan)
Amb l'excpeció de la Vall d'Aran, que administrativament està unida a Catalunya (província de Lleida), la resta del seu territori,oficialment està dividit en els següents departaments francesos:
* Alta Garona (Haute-Garonne), en part.
* Alts Pirineus (Hautes-Pyrénées)
* Arieja (Ariège), en part.
* Gers
* Gironda (Gironde), en part.
* Landes
* Olt i Garona (Lot-et-Garonne), en part.
* Pirineus Atlàntics (Pyrénées-Atlantiques), en part.
* Tarn i Garona (Tarn-et-Garonne), en part.

## Història

La seva base fou la província romana de la Novempopulania. El seu nom prové dels vascons o gascons que cap al 560 es van establir a la zona i hi van constituir el Ducat de Gascunya que el 781 fou inclòs en el regne d'Aquitània
Del Ducat de Gascunya van sorgir els següents estats feudals:
* Comtat d'Astarac
* Comtat de Bigorra
* Comtat de Fesenzac
* Comtat de Gause o Gaure
* Comtat de Pardiac
* Vescomtat de Bearn
* Vescomtat de Brulhès
* Vescomtat de Dax
* Vescomtat d'Orte
* Vescomtat de Lapurdi
* Vescomtat de Montaner
* Vescomtat d'Aster
* Vescomtat de Lavedan
* Vescomtat de Fesenzaguet
* Vescomtat de Gabardà
* Vescomtat de Labarta
* Vescomtat de Lomanha
* Vescomtat de Lupinhac
* Vescomtat de Marsan
* Vescomtat de Maremne
* Vescomtat d'Oloron
* Vescomtat de Tartàs
* Vescomtat de Tursan
* Vescomtat de Zuberoa o Soule

## Referències

* ↑ «Las encontradas d’Occitània» (en occità). Jornalet, 12-06-2016. [Consulta: 6 gener 2025].
* ↑ «Lo trabalh de recuperacion de las encontradas d’Occitània contunha» (en occità). Jornalet, 30-10-2016. [Consulta: 6 gener 2025].
# Rödinghausen

Rödinghausen és un municipi del districte de Herford, a l'estat de Rin del Nord-Westfàlia, a Alemanya.

## Geografia

Rödinghausen es troba al peu de les muntanyes de Wiehengebirge, aprox. 20 km al nord-oest de Herford i 25 km al nord de Bielefeld.

### Municipis veïns

* Bünde
* Melle
* Preußisch Oldendorf
* Hüllhorst

### Divisions

| Llogarret | Habitants | Superfície | Llogarrets de Rödinghausen Llogarrets de Rödinghausen |
| Rödinghausen | 1.644 | 4,554 km² | Llogarrets de Rödinghausen Llogarrets de Rödinghausen |
| Bruchmühlen | 3.378 | 6,798 km² | Llogarrets de Rödinghausen Llogarrets de Rödinghausen |
| Bieren | 1.299 | 9,544 km² | Llogarrets de Rödinghausen Llogarrets de Rödinghausen |
| Ostkilver | 1.876 | 7,926 km² | Llogarrets de Rödinghausen Llogarrets de Rödinghausen |
| Schwenningdorf | 2.356 | 7,449 km² | Llogarrets de Rödinghausen Llogarrets de Rödinghausen |
# Fairview (Comtat de Westchester)

Fairview és una lloc designat pel cens del Comtat de Westchester (Nova York) dels Estats Units d'Amèrica.

## Demografia

Segons el cens dels Estats Units del 2000 Fairview tenia 2.887 habitants, 936 habitatges, i 673 famílies. La densitat de població era de 2.592,3 habitants per km².
Dels 936 habitatges en un 32,9% hi vivien nens de menys de 18 anys, en un 36,9% hi vivien parelles casades, en un 28,6% dones solteres, i en un 28% no eren unitats familiars. En el 23,5% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,04 i el nombre mitjà de persones que vivien en cada família era de 3,53.
Per edats la població es repartia de la següent manera: un 26,7% tenia menys de 18 anys, un 8,2% entre 18 i 24, un 30,4% entre 25 i 44, un 22,3% de 45 a 60 i un 12,4% 65 anys o més.
L'edat mediana era de 36 anys. Per cada 100 dones de 18 o més anys hi havia 80,3 homes.
La renda mediana per habitatge era de 50.905 $ i la renda mediana per família de 60.259 $. Els homes tenien una renda mediana de 32.276 $ mentre que les dones 34.448 $. La renda per capita de la població era de 24.219 $. Entorn del 9,3% de les famílies i el 12% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Fairview». American Fact Finder. Oficina del Cens dels Estats Units, 12-01-2010.
# Ausques

Els ausques (en llatí Ausci, en grec antic Αὔσκιοι) van ser una de les principals tribus aquitanes. Aquesta tribu va ser sotmesa a Roma per Publi Licini Cras, legat de Juli Cèsar, l'any56 aC.
Estrabó diu que a la seva època eren ciutadans llatins, i el seu territori era fèrtil. La seva ciutat principal era Ausc, que els romans van anomenar Augusta Auscorum (avui Auch).

## Referències

* ↑ Cèsar, Juli. «Llibre III, XXVII.1». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 175. DL B. 48252-1974. ISBN 8472250938.
* ↑ Manex Goyhenetche, Histoire générale du Pays basque : Préhistoire-Époque Romaine-Moyen-Âge, t. 1, Donostia / Bayonne, Elkarlanean, 1998, 492 p. (ISBN 2913156207 i 8483314010, OCLC 41254536), p. 53-59
* ↑ Smith, William (ed.). «Ausci». Dictionary of Greek and Roman Geography (1854). [Consulta: 4 agost 2022].
# S.W.O.R.D.

SWORD (Sentient World Observation and Response Department) és una agència de ficció de contraterrorisme i intel·ligència que apareix en còmics nord-americans publicats per Marvel Comics. El seu propòsit és tractar les amenaces extraterrestres a la seguretat mundial.
L'organització apareix a WandaVision, sèrie de Disney+ pertanyent a l' Univers cinematogràfic de Marvel. És l'homòloga espacial de S.H.I.E.L.D., que s'ocupa de les amenaces locals per al món.

## Referències

* 1 2 DeFalco, Tom; Sanderson, Peter; Brevoort, Tom [et al.].. The Marvel Encyclopedia. DK Publishing, 2019, p. 366. ISBN 978-1-4654-7890-0.
* ↑ Webb Mitovich, Matt Webb. «S.H.I.E.L.D. Series Finale Mystery: Is [Spoiler Now an Agent of S.W.O.R.D.?]». TV Line, 12-08-2020. [Consulta: 14 agost 2020].
# Sala d'Art Jove

Sala d’Art Jove és un espai de la Generalitat de Catalunya gestionat per la Direcció general de Joventut, que desplega un conjunt de processos per interrelacionar la pràctica artística, el treball amb joves, l’educació artística i la producció cultural.
El projecte sorgeix l’any 2006 a partir del replantejament d’un espai expositiu ja existent des de l’any 1984. Com a programa ofereix un entorn per a l’experimentació artística i la investigació, contemplant un seguit de dinàmiques de formació que s’adrecen tant a joves creadors com a estudiants i a públic en general.
L'equipament va rebre el Premi ACCA de la Crítica d’Art 2009 i el Premi Ciutat de Barcelona 2012, en la modalitat d’Arts Visuals.

## Programa

Sala d’Art Jove es basa en una convocatòria pública anual adreçada a donar suport a projectes de creació i d’investigació artística de joves residents a Catalunya i menors de 30 anys, així com a projectes de mediació vinculats a la curadoria, l’educació i la gestió de l’art contemporani impulsats per joves menors de 35 anys. Amb els agents seleccionats, cada any es forma un equip de treball per a la producció dels projectes i per a la conceptualització i el disseny de la programació d’exposicions i activitats. Sala d’Art Jove s’entén, així, com un espai d’aprenentatge que es basa en processos col·laboratius i d’acompanyament prolongat dels projectes seleccionats.
Es basa, així mateix, en un model de treball en xarxa, el qual permet articular projectes amb organitzacions i institucions culturals i educatives de diferent perfil, alhora que facilita la disseminació de processos de treball que impliquin un retorn envers l’entorn social i cultural en el qual s’emplaça.
El seu objectiu és treballar la pràctica artística en relació a la joventut d’una manera integral i qualitativa, no només com un espai de promoció d’artistes joves, sinó sobretot com un espai que facilita recursos per a la formació, fomenta la professionalització i garanteix la transferència social del treball dels joves creadors.

## Equips gestors

Des de l’any 2006, la Sala d’Art Jove ha estat gestionada per David Armengol (2006), Oriol Fontdevila (2006 – 2020), Txuma Sánchez (2007-2020), per plié-collective, col·lectiu integrat per Eva Paià, Angelica Tognetti i Marina Ribot Pallicer (2021- 2023) i Eva Paià i Javiera Cádiz Bedini (2024 - actualitat).

## Referències

* ↑ «Escapar cap endavant. 10 anys d’encreuaments entre mediació, investigació, educació i art. I els que ens queden.... Santa Mònica». [Consulta: 25 març 2023].
* ↑ TV3. «Telenotícies - La Sala d'Art Jove, el primer espai de professionalitzatció d'artistes joves». [Consulta: 25 març 2023].
# Sandra Arenas

Sandra Arenas (Pereira, 17 de setembre de 1993) és una atleta colombiana especialitzada en les proves de marxa atlètica. Ha participat en 3 Olimpíades, guanyant la medalla de plata als Jocs Olímpics de Tòquio 2020. Aquesta conquesta va suposar la primera medalla olímpica en marxa de tota la història de l'atletisme colombià. A més, ha guanyat 1 medalla d'or als Jocs Panamericans de Lima 2019.

## Marques personals

| Disciplina | Marca | Seu | Data |
| 20Km marxa | 1:27:25 | Adelaida | 11 febrer 2024 |
| 35Km marxa | 3:00.58 | Armenia | 25 octubre 2023 |

## Trajectòria professional

Jocs Olímpics :
| Any | Seu | Posició | Prova |
| 2012 | Londres | 29a posició | 20Km marxa |
| 2016 | Rio de Janeiro | 32a posició | 20Km marxa |
| 2020 | Tòquio | 2 | 20Km marxa |
| Campionat del món ||||
| 2013 | Moscou | 19a posició | 20Km marxa |
| 2015 | Pequín | 19a posició | 20Km marxa |
| 2017 | Londres | 5a posició | 20Km marxa |
| 2019 | Doha | 5a posició | 20Km marxa |
| 2023 | Budapest | DNF | 20Km marxa |
| Jocs Panamericans ||||
| 2015 | Toronto | 4a posició | 20Km marxa |
| 2019 | Lima | 1 | 20Km marxa |

## Referències

* ↑ «Perfil oficial» (en anglès). World Athletics. [Consulta: 11 febrer 2024].
* ↑ «Perfil olímpic» (en anglès). olympics.com. [Consulta: 11 febrer 2024].
* ↑ «Sandra Arenas, primera colombiana que gana medalla en la marcha de los Juegos Olímpicos» (en castellà). Antena 2, 06-08-2021.
# Scott Glosserman

Scott Glosserman (Bethesda, 21 de novembre de 1976) és un director, guionista i productor de cinema estatunidenc. Després de graduar-se va treballar durant un temps en una agència a Beverly Hills. Va debutar com a director el 2006 amb l'atípic terror Behind the Mask: The Rise of Leslie Vernon, a mig camí entre el cinema i el documental, narra els fets d'un aspirant a assassí en sèrie que vol emular les gestes dels assassins més famosos del cinema slasher. Per la pel·lícula va guanyar diversos premis en festivals com el FanTasia, el Gen Art Film Festival i el Premi Carnet Jove al XXXIX Festival Internacional de Cinema Fantàstic de Catalunya
El 2010 va dirigir el documental Truth in Numbers? Everything, According to Wikipedia, que relata el fenomen global de la Viquipèdia.

## Filmografia

| Any | Pel·lícula | paper |
| 2001 | No Escape: Prison Rape | Productor associat |
| 2006 | Behind the Mask: The Rise of Leslie Vernon | Director |
| 2010 | Truth in Numbers? Everything, According to Wikipedia | Director |
| 2011 | The Truth Below | Director |

## Premis i nominacions

| Any | Premi | Organització | Treball | Categoria | Resultat |
| 2006 | Millor pel·lícula europea/Nord-sud americana | FanTasia | Behind the Mask: The Rise of Leslie Vernon | Premi d'Or | Guanyador |
| 2006 | Prem,i L’Écran Fantastique | FanTasia | Behind the Mask: The Rise of Leslie Vernon | Premi d'Or | Guanyador |
| 2006 | Premi Séquences | Séquences magazine | Behind the Mask: The Rise of Leslie Vernon | Premi del jurat | Guanyador |
| 2006 | Premi del Públic | Gen Art | Behind the Mask: The Rise of Leslie Vernon | Gen Art Film Festival | Guanyador |
| 2006 | Carnet Jove - menció especial | Festival de Sitges | Behind the Mask: The Rise of Leslie Vernon | Midnight X-Treme | Guanyador |
| 2006 | Premi del públic a la millor pel·lícula | Festival de cinema After Dark de Toronto | Behind the Mask: The Rise of Leslie Vernon | Millor pel·lícula | Guanyador |

## Referències

* ↑ El polémico palmarés de la 39 edición del Festival de Sitges, espinof.com, 15 d'octubre de 2006
* 1 2 3 Brown, Todd «Fantasia Winners Announced». Twitch. twitchfilm.com, 25-07-2006 [Consulta: 10 novembre 2010].
* ↑ Brooks, Brian «indieWIRE INTERVIEW: "Behind the Mask: The Rise of Leslie Vernon" Director Scott Glosserman». indieWIRE. www.indiewire.com, 21-03-2007 [Consulta: 10 novembre 2010].
* ↑ «Behind the Mask: The Rise of Leslie Vernon». Sitges Film Festival. sitgesfilmfestival.com [Consulta: 10 novembre 2010].
* ↑ Brown, Todd «Toronto After Dark Award Winners Announced!». Twitch. twitchfilm.net, 27-10-2006 [Consulta: 10 novembre 2010]. Arxivat de juliol 21, 2011, a Wayback Machine.
# Corning (Missouri)

Corning és una població dels Estats Units a l'estat de Missouri. Segons el cens del 2000 tenia 21 habitants.

## Demografia

Segons el cens del 2000, Corning tenia 21 habitants, 10 habitatges, i 6 famílies. La densitat de població era de 73,7 habitants per km².
Dels 10 habitatges en un 40% hi vivien nens de menys de 18 anys, en un 60% hi vivien parelles casades, en un 0% dones solteres, i en un 40% no eren unitats familiars. En el 40% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,83.
Per edats la població es repartia de la següent manera: un 23,8% tenia menys de 18 anys, un 9,5% entre 18 i 24, un 33,3% entre 25 i 44, un 23,8% de 45 a 60 i un 9,5% 65 anys o més.
L'edat mediana era de 39 anys. Per cada 100 dones de 18 o més anys hi havia 100 homes.
La renda mediana per habitatge era de 23.750 $ i la renda mediana per família de 30.000 $. Els homes tenien una renda mediana de 23.750 $ mentre que les dones 14.583 $. La renda per capita de la població era de 10.132 $. Entorn del 25% de les famílies i el 24% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Corning». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Corning». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Akins

Akins és una concentració de població designada pel cens dels Estats Units a l'estat d'Oklahoma. Segons el cens del 2000 tenia 449 habitants.

## Demografia

Segons el cens del 2000, Akins tenia 449 habitants, 164 habitatges, i 133 famílies. La densitat de població era de 12,8 habitants per km².
Dels 164 habitatges en un 40,2% hi vivien nens de menys de 18 anys, en un 70,1% hi vivien parelles casades, en un 6,7% dones solteres, i en un 18,9% no eren unitats familiars. En el 15,9% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,05.
Per edats la població es repartia de la següent manera: un 29% tenia menys de 18 anys, un 5,6% entre 18 i 24, un 30,3% entre 25 i 44, un 23,8% de 45 a 60 i un 11,4% 65 anys o més.
L'edat mediana era de 37 anys. Per cada 100 dones de 18 o més anys hi havia 107,1 homes.
La renda mediana per habitatge era de 28.750 $ i la renda mediana per família de 27.143 $. Els homes tenien una renda mediana de 22.083 $ mentre que les dones 16.750 $. La renda per capita de la població era d'11.996 $. Entorn del 18% de les famílies i el 20,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Akins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Akins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Arkoma

Arkoma és un poble dels Estats Units a l'estat d'Oklahoma. Segons el cens del 2000 tenia 2.180 habitants.

## Demografia

Segons el cens del 2000, Arkoma tenia 2.180 habitants, 877 habitatges, i 596 famílies. La densitat de població era de 239,8 habitants per km².
Dels 877 habitatges en un 28,4% hi vivien nens de menys de 18 anys, en un 50,4% hi vivien parelles casades, en un 13,5% dones solteres, i en un 32% no eren unitats familiars. En el 28,6% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,6% tenia menys de 18 anys, un 8,8% entre 18 i 24, un 25,9% entre 25 i 44, un 25,8% de 45 a 60 i un 15% 65 anys o més.
L'edat mediana era de 38 anys. Per cada 100 dones de 18 o més anys hi havia 90,9 homes.
La renda mediana per habitatge era de 23.718 $ i la renda mediana per família de 31.500 $. Els homes tenien una renda mediana de 24.200 $ mentre que les dones 17.104 $. La renda per capita de la població era de 13.467 $. Entorn del 17% de les famílies i el 20,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arkoma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Arkoma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].